Salvatore Schillaci

Salvatore Schillaci (1964–2024) var en italiensk fotballspiller. Han ble toppscorer under VM 1990 med seks mål.

Schillaci spilte først for amatørlaget Amat Palermo i hjembyen. I 1982 tegnet han kontrakt med den sicilianske klubben FC Messina Peloro, der han spilte til 1989. Han gikk deretter til Juventus i Torino, og debuterte i Serie A 27. august 1989. I sin første sesong scoret han 15 mål for klubben, som vant både Coppa Italia og UEFA-cupen. Deretter ble han tatt ut til å spille i VM 1990, som ble arrangert i Italia. Schillaci fikk sin debut for Italias herrelandslag i en treningskamp mot  under oppladningen til VM i 1990.

 VM 1990 
Under Italias første kamp i VM i 1990 mot  i det innledende gruppespillet, kom Schillaci inn som innbytter for Andrea Carnevale. Schillaci scoret det avgjørende målet, og kampen endte med italiensk seier 1–0. I neste kamp, mot USA, kom Schillaci igjen innpå som innbytter.

I kampen deretter, mot , var Schillaci med i startoppstillingen, og dannet spissparet sammen med Roberto Baggio. Kampen endte 2–0, og Baggio og Schillaci scoret hvert sitt mål. I åttendedelsfinalen og kvartfinalen mot henholdsvis Uruguay og , scoret Schillaci  igjen de avgjørende målene.

I semifinalen mot Diego Maradonas , erstattet Gianluca Vialli Baggio, mens formspilleren Schillaci selvsagt spilte fra start. Schillaci scoret kampens første mål, men Claudio Caniggia sørget for utligning. Kampen gikk til straffesparkkonkurranse, og Argentina gikk seirende ut av duellen.

I bronsefinalen mot , som Italia vant 2–1, scoret Totò det andre målet på straffespark, og ble turneringens toppscorer med seks mål. Schillaci scoret bare ett mål utenom verdensmesterskapet i løpet av karrieren.

Etter VM 1990 spilte Schillaci ytterligere to år for Juventus, før han gikk til Inter Milan. I 1994 gikk han til den japanske klubben Jubilo Iwata, og ble dermed den første italienske spilleren i den japanske proffligaen. Han la opp i 1999.

 Referanser 

 Eksterne lenker 

  Salvatore Schillaci – Federazione Italiana Giuoco Calcio (U21-landskamper)
  Salvatore Schillaci – Federazione Italiana Giuoco Calcio (A-landskamper)

 Herrelandskamper

Kategori:Italienske fotballspillere
Kategori:Spillere i Fotball-VM 1990
Kategori:Fotballspillere for ACR Messina Peloro
Kategori:Fotballspillere for Juventus FC
Kategori:Fotballspillere for FC Internazionale Milano
Kategori:Fotballspillere for Júbilo Iwata
Kategori:Personer fra Palermo